Tierre Nordicus

Tierre Nordicus "Pohjoinen maa" tai "Pohjoinen manner" on nimitys olemattomalle mantereelle, jonka uskottiin jopa 1800-luvulle asti olevan jossain syrjässä Takameren pohjoispuolella. Tierre Nordicus esiintyi asiakirjoissa tiettävästi ensimmäisen kerran 1500-luvulla, kun sundalaiset kertoivat angenstanialaisille "mantereesta pohjoisessa" ja sen kuvitelluista rikkauksista. Myöhemmin on uskottu, että sundalaiset tarkoittivat nykyistä Sarkkandian ja Qasman saaria ja kerrotut tarinat rikkauksista olivat vain keinoja houkutella angenstanialaiset hyökkäämään sundalaisten vihollisten kimppuun.

Monet henkilöt julistivat löytäneensä pohjoisen mantereen ja Manriqs Elden julistikin vuonna 1665 tämän maa-alueen kuuluvaksi Angenstanialaiselle tasavallalle nimellä ''Eldenia. ''